b'\n_START_ARTICLE_\nGopher\n_START_PARAGRAPH_\nGopher je menijski stre\xc5\xbenik na internetu, ki indeksira dokumente in jih uporabniku na zahtevo dostavi preko ene izmed ve\xc4\x8d vgrajenih metod, na primer FTP ali Telnet. Do stre\xc5\xbenikov Gopher lahko dostopamo tudi preko svetovnega spleta in jih preiskujemo s posebnimi stre\xc5\xbeniki, imenovanimi Veronica.\n_START_SECTION_\nZa\xc4\x8detki protokola Gopher\n_START_PARAGRAPH_\nProtokol Gopher je bil razvit v za\xc4\x8detku 1990 z namenom zagotoviti mehanizem za organiziranje dokumentov in enostaven dostop z razli\xc4\x8dnih lokacij po vsem svetu. Razvili so ga na Univerzi v Minnesoti in je bil namenjen \xc5\xa1tudentom in profesorjem na univerzi. Gopher je zasnovan na podlagi majhnega \xc5\xa1tevila osnovnih na\xc4\x8del, in uporablja zelo preprost mehanizem za prenos podatkov med odjemalcem in stre\xc5\xbenikom._NEWLINE_Vrednost sistema Gopher je pospe\xc5\xa1ila razvoj obeh sistemov ki sta najbolj znana in sicer Veronica in Jughead, kar je omogo\xc4\x8dilo uporabnikom, iskanje po virih, shranjenih v globalni hierarhi\xc4\x8dni strukturi datotek.\n_START_SECTION_\nShranjevanje podatkov na stre\xc5\xbenikih Gopher\n_START_PARAGRAPH_\nInformacije so shranjene v datotekah na stre\xc5\xbenikih Gopher-ja. Organizirane so na hierarhi\xc4\x8dni na\xc4\x8din. Tako kot datote\xc4\x8dni sistem je sestavljen iz imenika na najvi\xc5\xa1ji ravni, ki vsebuje datoteke in podimenike.'